1902. évi november 19-éről. 
175 
Dr. Velits Dezső bábaképezdei igazgató iiteriis carci- 
nomának ritkább kifejlődését mutatja be és pedig a portiórák 
polyposus alakját. Velős, könnyen vérző álképlet, melyet az 
ambulantián polypfogóval mindjárt el is távolított s utána 
uterus exstirpatiót végzett. 
Ezután az újonnan megjelent magyar bábakönyvet ismer- 
tette, melynek föelönyét abban látja, hogy a bábák működését 
törvény erejével szabályozza. 
Hatodik ülés 1902. november hó 19-én. 
Elnök; Dr. Schmid Hugó. Jegyző: Dr. Hardtmuth 
Károly. 
Elnök örömmel üdvözli az újonnan belépett 3 tagot: Dr. 
Stelzer, m. kir. honvédezred-orvost, Dr. Fischer Eipót és Popper 
D. orvos urakat, kérvén egyúttal őket, hogy az egyesület tudo- 
mányos munkálkodásában minél gyakrabban résztvegyenek. 
Továbbá jelenti, hogy miként félhivatalosan értesült, a 
jövő év elején az összes katonaorvos urak az egyesület köte- 
lékébe szándékoznak belépni, ami általános helyesléssel talál- 
kozott. 
A múlt ülés jegyzőkönyvének felolvasása és hitelesítése 
után Dr. Fischer Jakab, megtartja bejelentett előadását: „A 
nemi élet perversitásáról Rusznyák esete kapcsán.“ Előadó a 
nemi élet visszáságairól beszélve megkülömbözteti a perversiót 
a perversitásoktól. Az előbbi világrahozott hajlam az utóbbi 
szerzett fajtalanság. Törvényszéki orvosi szempontból tehát a 
perversiónak nagyobb volna a fontossága mint a perversitás- 
nak. Tulajdonképen azonban egyiknek sincs nagyobb fontossága 
mint a normális sexualis életnek. Sohasem szabad csakis a 
cselekvényböl kiindulni, hanem mindig az egyéniség lesz véle- 
ményünknél a mérvadó. Miután a sexualis élet hatalmas vágyá- 
val — .sem a normális sem az abnormális — egymagában 
véve még nem okozhat elmebajt, minden sexualis cselekmény- 
nél az egyént kell vizsgálni és ha az egyénben megtaláljuk az 
elmeállapotnak kóros jelenségeit csak akkor mérlegelhetjük 
annak az eshetőségét, hogy a sexualis cselekmény elkövetésé- 
